Document ID: 31996R0344

ΚΑΝΟΝΙΣΜΟΣ (ΕΚ) αριθ. 344/96 ΤΟΥ ΣΥΜΒΟΥΛΙΟΥ της 26ης Φεβρουαρίου 1996 για την τροποποίηση του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία για το κοινό δασμολόγιο
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 28 και 113,
την πρόταση της Επιτροπής (1),
Εκτιμώντας:
ότι τα κατάλοιπα αμυλοποιίας του καλαμποκιού υπάγονται στην κλάση 2303 της συνδυασμένης ονοματολογίας που περιλαμβάνεται στο παράρτημα Ι του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (2) 7 ότι εισάγονται προϊόντα αποτελούμενα από μείγμα καταλοίπων αμυλοποιίας καλαμποκιού και ορισμένων άλλων καταλοίπων, ιδίως καταλοίπων κοσκινίσματος του καλαμποκιού και καταλοίπων προερχομένων από νερό μουσκέματος του καλαμποκιού διά της υγρής μεθόδου, το οποίο χρησιμοποιείται για την παραγωγή οινοπνεύματος ή άλλων προϊόντων παραγώγων του αμύλου 7 ότι τα μείγματα αυτά πρέπει να κατατάσσονται στην κλάση 2309 7
ότι, κατόπιν διαπραγματεύσεων με τις Ηνωμένες Πολιτείες, ορισμένα από τα μείγματα αυτά δύνανται να εισάγονται στην Κοινότητα ατελώς 7 ότι είναι σκόπιμο να περιγραφούν σε συμπληρωματική σημείωση του κεφαλαίου 23 και, επίσης, να δημιουργηθεί η κατάλληλη διάκριση 7 ότι πρέπει έτσι να τροποποιηθεί ο κανονισμός (ΕΟΚ) αριθ. 2658/87,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2658/87 τροποποιείται ως ακολούθως:
1. Στο κεφάλαιο 23 παρεμβάλλεται η ακόλουθη συμπληρωματική σημείωση:
«5. Κατατάσσονται στη διάκριση 2309 90 20 (*) μόνο τα κατάλοιπα της αμυλοποιίας καλαμποκιού, με εξαίρεση τα κατάλοιπα της αμυλοποιίας καλαμποκιού τα αναμεμιγμένα με προϊόντα προερχόμενα από άλλα φυτά ή από καλαμπόκι με διαδικασία άλλη από αυτή της παρασκευής αμύλου διά της υγρής μεθόδου που περιέχουν:
- κατάλοιπα κοσκινίσματος του καλαμποκιού που χρησιμοποιούνται στη διεργασία υγρής μεθόδου σε αναλογία μη υπερβαίνουσα το 15 % κατά βάρος ή/και
- κατάλοιπα που προέχρονται από νερό μουσκέματος του καλαμποκιού, κατά τη διαδικασία υγρής μεθόδου που χρησιμοποιείται για την παραγωγή οινοπνεύματος ή άλλων παραγωγών αμύλου.
Τα προϊόντα αυτά δύνανται, εξάλλου, να περιέχουν κατάλοιπα εκχύλισης ελαίου από φύτρα καλαμποκιού λαμβανόμενα διά της υγρής μεθόδου.
Η περιεκτικότητα σε άμυλο πρέπει να είναι μικρότερη ή ίση του 28 % κατά βάρος σε ξερή ύλη σύμφωνα με τη μέθοδο που περιλαμβάνεται στο παράρτημα Ι τίτλος 1 της οδηγίας 72/199/ΕΟΚ της Επιτροπής, η περιεκτικότητα σε λιπαρές ουσίες πρέπει να είναι μικρότερη ή ίση του 4,5 % κατά βάρος σε ξερή ύλη, σύμφωνα με τη μέθοδο Α που περιλαμβάνεται στο παράρτημα Ι της οδηγίας 84/4/ΕΟΚ της Επιτροπής και η περιεκτικότητα σε πρωτεΐνες πρέπει να είναι μικρότερη ή ίση του 40 % κατά βάρος σε ξερή ύλη, σύμφωνα με τη μέθοδο που περιλαμβάνεται στο παράρτημα Ι τίτλος 2 της οδηγίας 72/199/ΕΟΚ της Επιτροπής.
(*) Κωδικοί Taric 1996: 2309 90 31 * 05
2309 90 41 * 25.».
2. Οι διακρίσεις της κλάσης 2309 τροποποιούνται ως ακολούθως:
ΘΕΣΗ ΠΗΝΑΚΑ
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1996.

Labels: 3
17
20